### Beslutning

Anbefales.

Frode Johansen (O) tager forbehold.

### Sagsfremstilling

## Resume og sagens baggrund

Når [adresse] etableres, nedlægges den nuværende Kærbyvej og i
stedet for etableres første del af "Ny Kærbyvej". Samtidig skal
der sikres en midlertidig mulighed for krydsning af jernbanen, og at der
opretholdes en forbindelse mellem rute 23 og rute 22 på den østlige side af
Kalundborg. Der skal derfor etableres en forbindelse mellem "Ny
Kærbyvej" og "Erhvervsvej Vest".

Kommunalbestyrelsen har arbejdet aktivt for, at der i forbindelse med etableringen af [adresse] samtidig etableres en god fremtidig infrastruktur i forhold til at forbinde motorvejen med Rute 22. Forlægningen af [adresse] og etableringen af den første del af "Ny Kærbyvej" finansieres derfor i fællesskab af
Vejdirektoratet og Kalundborg Kommune. Dette er blandt andet endeligt besluttet på Kommunalbestyrelsens møde den 25. juni 2025.

Der er imidlertid ikke besluttet finansiering af
forbindelsen mellem den første del af "Ny Kærbyvej" og
"Erhvervsvej Vest", og der lægges derfor i nærværende sag op til
en omprioritering af anlægsbudgettet til etablering af "Erhvervsvej
Vest" til etablering af denne forbindelse (delstrækning 3).

## **Indstillinger**

Direktøren indstiller,

1. at anlægsbudgettet på 19,0 mio. kr. til etablering af
   delstrækning 2 på "Erhvervsvej Vest" omprioriteres til
   etablering af en delstrækning på "Ny Kærbyvej (delstrækning 3),
2. at delstrækning 3 projekteres og udbydes i samarbejde
   med Vejdirektoratet, og
3. at der på ny tages stilling til anlægsmidler i forhold til delstrækning 2 i forbindelse med kommende budgetprocesser.

## Behandling

Teknik- og Miljøudvalget, Økonomiudvalget, Kommunalbestyrelsen.

## Sagsfremstilling

I planlægningen af [adresse] og den tilknyttede infrastruktur i
[adresse] er det besluttet at nedlægge den eksisterende Kærbyvej og i
stedet for at etablere den første del af en kommende omfartsvej, som på længere
sigt vil kunne forlænges mod syd og danne en forbindelse mellem Rute 23 og Rute
22.

Det er samtidig besluttet at udføre den nye vej med dimensioner, så den i
fremtiden kan leve op til forudsætningerne for en større omfartsvej, og så den
er forberedt til østvendte ramper.

Den nye omfartsvej har fået arbejdstitlen "Ny Kærbyvej", og "Ny
Kærbyvej" omfatter på kort sigt broen over motorvejen og de tilstødende
vejstrækninger nord og syd for broen.

De nye veje i erhvervsområdet vest for omfartsvejen har samlet fået
arbejdstitlen "Erhvervsvej Vest".

"Ny Kærbyvej" vil i første omgang blive forbundet med Kærbyvej via
første etape af "Erhvervsvej Vest", så krydsning af jernbanen og
forbindelsen mellem Rute 23 og Rute 22 på den østlige side af Kalundborg er
sikret på kort sigt, indtil yderligere etaper af omfartsvejen eller det samlede
omfartsvejprojekt kan gennemføres.

I Bilag 1 er det forsøgt at give et overblik over de enkelte vejstrækninger og
delprojekter.

Finansiering af delstrækning 3

Den første del af "Ny Kærbyvej" bliver i medfør af anlægsloven om
blandt andet etablering af [adresse] finansieret af Vejdirektoratet
og Kalundborg Kommune i fællesskab (LOV nr. 1536 af 12/12/2023).

Der er ikke truffet beslutning om finansiering af den næste strækning
(delstrækning 3), som forbinder den første del "Ny Kærbyvej" og
"Erhvervsvej Vest". Der skal derfor træffes beslutning om dette.

Det er overslagsmæssigt beregnet, at delstrækning 3 vil koste cirka 17 mio.
kr.

Administrationen foreslår, at delstrækning 3 finansieres ved at omprioritere
anlægsbudgettet til "Erhvervsvej Vest", således at budgettet til
delstrækning 2 overføres til delstrækning 3.

Administrationen foreslår desuden, at delstrækning 3 projekteres og udbydes
i samarbejde med Vejdirektoratet.

Der er på investeringsoversigten for 2024 afsat i alt 36 mio. kr. i perioden
fra 2024 til 2027 til etablering af "Erhvervsvej Vest". Heraf er der
afsat i alt 19 mio. kr. til delstrækning 2. Dette beløb anbefales overført til
delstrækning 3.

Når der bliver behov for at etablere delstrækning 2 på "Erhvervsvej
Vest", vil der dermed på ny skulle afsættes midler til dette.

## Økonomiske konsekvenser

Ingen bevillingsmæssige konsekvenser.

[adresse] bemærkninger er indarbejdet i sagen.